कासगंज- जिलाधिकारी आर0पी0सिंह ने कहा कि मुख्यमंत्री सामूहिक विवाह योजना के अंतर्गत जो पात्र लोग पंजीकरण करा रहे हैं, ऐसे चयनित पात्र जोड़ों की शादी हेतु सामूहिक विवाह कार्यक्रम का आयोजन शीघ्र कराया जायेगा। 20 फरवरी 2018 को प्रथम चरण के आयोजन में 111 जोड़ों का सामूहिक विवाह कासगंज व गंजडुण्डवारा में कराया जा चुका है। अब विकासखण्ड स्तर पर सामूहिक विवाह कार्यक्रम का आयोजन कराया जायेगा, जिससे अभिभावकों को कहीं दूर न जाना पड़े। जनपद में कुल 476 पात्रों को लाभांवित किया जाना है, जिस पर 01 करोड़, 66 लाख, 60 हजार रू0 व्यय होंगे।